12. ΑΠΟΦΑΣΙΣ ΥΠΟΥΡΓΩΝ  ΣΥΓΚΟΙΝΩΝΙΩΝ  ΚΑΙ ΔΗΜΟΣΙΑΣ ΤΑΞΕΩΣ Αριθ. 14223Φ.710.4/23γ  της 20 Σεπτ/2 Οκτ. 1978(ΦΕΚ Β΄ 851) Περί καθορισμού της διαδικασίας και του τρόπου σφραγίσεως σταθμών λεωφορείων και φορτηγών αυτοκινήτων μη συννόμως λειτουργούντων. Έχοντες υπ’ όψει τας διατάξεις του άρθρ. 11 παρ. 2 του Νόμ. 803/1978 αποφασίζομεν: Άρθρ.1.-Σταθμοί εκκινήσεως και αφίξεως λεωφορείων προς επιβίβασιν ή αποβίβασιν επιβατών, ως και σταθμοί φορτηγών αυτοκινήτων προς διενέργειαν φορτοεκφορτώσεως εμπορευμάτων, λειτουργούντες χωρίς την υπό του άρθρ. 11 παρ. 1 του Νόμ. 803/1978 προβλεπομένην άδειαν, ή λειτουργούντες είτε μετά την λήξιν της ισχύος της αδείας λειτουργίας είτε μετά την προσωρινήν ή οριστικήν αφαίρεσιν αυτής, σφραγίζονται κατά την υπό των άρθρ. 2 έως 5 της παρούσης καθοριζομένην διαδικασίαν. Άρθρ.2.-«1.Στις περιπτώσεις του προηγουμένου άρθρου η αρμοδία αρχή για την  έκδοση της άδειας ίδρυσης και λειτουργίας σταθμών λεωφορείων και φορτηγών αυτοκινήτων που προβλέπεται από την παρ. 1 του άρθρου ΙΙ του Νόμ. 803/1978, εκδίδει απόφαση σφραγίσεως του σταθμού που λειτουργεί παρανόμως. Στη απόφαση διαλαμβάνεται ρητά ότι η σφράγιση θα πραγματοποιηθεί την επομένη της ημέρας κατά την οποία θα συμπληρωθεί χρονικό διάστημα έξι μηνών από την επίδοση ή θυροκόλληση της απόφασης (άρθρ. ΙΙ παρ. 2 Νόμ. 803/78). Η παρ. 1 αντικαταστάθηκε ως άνω από την Υ.Σ./29220/6 Αυγ.-29 Οκτ. 1982 (ΦΕΚ Β΄ 858) απόφ. Υπ. Συγκοινωνιών και Δημ. Τάξεως. 2.Η απόφασις διαβιβάζεται εις διπλούν εις την Υπηρεσίαν Τροχαίας ή την ασκούσαν τας αρμοδιότητας Τροχαίας τοιαύτην, εις την δικαιοδοσίαν της οποίας λειτουργεί ο σταθμός, ως και εις τον Πρόεδρον της κατά το άρθρ.5 της παρούσης Επιτροπής. Η Υπηρεσία Τροχαίας ή η ασκούσα τας αρμοδιότητας Τροχαίας επιδίδει δι’ οργάνου της με αποδεικτικόν αντίτυπον της αποφάσεως εις τον κύριον ή τον εκμεταλλευόμενον τον σταθμόν ή τον υπεύθυνον δια την λειτουργίαν αυτού Εάν ουδείς τούτων ανευρίσκεται η απόφασις θυροκολλάται εις θύραν του σταθμού παρισταμένου και ενός ενηλίκου μάρτυρος. 3.Το αποδεικτικόν επιδόσεως τηρείται υπό της ενεργησάσης την επίδοσιν Υπηρεσίας, ενημερώνεται δε υπό ταύτης περί της χρονολογίας επιδόσεως η εκδόσασα την απόφασιν σφραγίσεως Υπηρεσία και ο Πρόεδρος της κατά το άρθρ. 5 της παρούσης Επιτροπής. Άρθρ.3.-«1.Την επομένη της ημέρας κατά την οποία συμπληρώνεται χρονικό διάστημα έξι μηνών από την επίδοση ή θυροκόλληση της απόφασης της σφράγισης και εφόσον, κατά την κρίση της κατά το άρθρ. 5 της παρούσας επιτροπής, συνεχίζεται η λειτουργία του σταθμού , οι έσοδοι και έξοδοι αυτού σφραγίζονται υπό της επιτροπής». Η παρ. 1 αντικαταστάθηκε ως άνω από την Υ.Σ./29220/6 Αυγ.-29 Οκτ. 1982 (ΦΕΚ Β΄ 858) απόφ. Υπ. συγκοινωνιών και Δημ. Τάξεως. 2.Η σφράγισις των εισόδων και εξόδων του σταθμού γίνεται καθ’ οιονδήποτε πρόσφορον τρόπον, ιδία δε δια του κλεισίματος των τυχόν υφισταμένων θυρών και της επιθέσεως της σφραγίδος (μεταλλικής ή ισπανικού κηρού) της Υπηρεσίας εις την οποίαν ανήκει ο Πρόεδρος της ενεργούσης την σφράγισιν Επιτροπής. Μετά την σφράγισιν τοποθετείται υπό της επιτροπής εις εμφανές μέρος του σταθμού πινακίς με την ένδειξιν «ΚΛΕΙΣΤΟΝ – ΕΣΦΡΑΓΙΣΘΗ ΛΟΓΩ ΠΑΡΑΝΟΜΟΥ ΛΕΙΤΟΥΡΓΙΑΣ». 3.Ο ιδιοκτήτης του σταθμού ή ο εκμεταλλευόμενος αυτόν ή ο υπεύθυνος δια την λειτουργίαν του δικαιούται να παρίσταται κατά την σφράγισιν, δεν υφίσταται όμως υποχρέωσις της Υπηρεσίας δια την προς τούτο ειδοποίησιν αυτού. ΄Αρθρ.4.-1.Αποσφράγισις σφραγισθέντος σταθμού λεωφορείων ή φορτηγών αυτοκινήτων ενεργείται αυτεπαγγέλτως και υποχρεωτικώς εις τας περιπτώσεις: α)Σφραγίσεως σταθμού λειτουργούντος χωρίς άδειαν, εφ’ όσον προσκομισθή άδεια λειτουργίας. β)Σφραγίσεως σταθμού λόγω προσωρινής αφαιρέσεως της αδείας λειτουργίας αυτού, εφ’ όσον έληξε το χρονικόν διάστημα δια το οποίον είχεν αφαιρεθή ή άδεια. 2.Αποσφράγισις σφραγισθέντος σταθμού ενεργείται επίσης κατόπιν αιτήσεως του ενδιαφερομένου προς απόδοσιν του ακινήτου δι’ άλλην χρήσιν, ως και προς απομάκρυνσιν υπαρχόντων εντός  του σταθμού  εμπορευμάτων   ή  αποψίλωσιν των εγκαταστάσεων αυτού. Εις τας περιπτώσεις ταύτας απαιτείται προηγουμένη απόφασις της Αρχής η οποία εξέδωκε την απόφασιν σφραγίσεως, η οποία δύναται να απαιτήση την υπό του αιτούντος υποβολήν είτε της υπό του Ν.Δ. 105/1969 προβλεπομένης υπευθύνου δηλώσεως είτε άλλου στοιχείου αποδεικνύοντος το βάσιμον του αιτήματος τούτου. (Αντί για τη σελ. 262,513(γ) Σελ. 262,513(δ) Τεύχος -Σελ. Σταθμοί Αυτοκινήτων 21.Ε.θ.12 Άρθρ.5.-«1.Οι κατά τις διατάξεις της παρούσας σφραγίσεως και αποσφραγίσεις των παρανόμως λειτουργούντων σταθμών λεωφορείων και φορτηγών αυτοκινήτων, ενεργούνται από τον διοικητή του οικείου Τμήματος Τροχαίας ή της Υπηρεσίας που ασκεί τις αρμοδιότητες Τροχαίας, ο οποίος συμπράττει πάντοτε με υπάλληλο Υπηρεσίας του Υπουργείου Μεταφορών και Επικοινωνιών, που ορίζεται με τον αναπληρωτή του από τον προϊστάμενο αυτής». Η παρ. 1, αντικαταστάθηκε ως άνω από το άρθρο μόνο της 2501/20/56/20 Μαρτ. – 7 Απρ. 1991 (ΦΕΚ Β΄ 235) απόφ. Υπ. Δημόσ. Τάξης και Μεταφ. και Επικοινωνιών. 2.Κατά την σφράγισιν ή αποσφράγισιν του σταθμού η Επιτροπή συντάσσει εις διπλούν πρωτόκολλον. Το πρωτόκολλον παραδίδεται εις την Υπηρεσίαν η οποία ενήρησε την επίδοσιν της αποφάσεως σφραγίσεως, το εν αντίτυπον δε αυτού υποβάλλεται υπό ταύτης εις την Υπηρεσίαν η οποία εξέδωσε την απόφασιν σφραγίσεως. Το πρωτόκολλον υπογράφεται και υπό του τυχόν παρισταμένου κατά την σφράγισιν ή αποσφράγισιν κυρίου του σταθμού ή του εκμεταλλευομένου αυτόν, εφ’ όσον επιθυμεί. 3. Η σφράγισις και αποσφράγισις ενεργείται επί παρουσία του Προέδρου της Επιτροπής και ενός τουλάχιστον εκ των υπολοίπων μελών αυτής γίνεται δε εις το οικείον πρωτόκολλον ειδικώς μνεία των λόγων της μη παρουσίας του τρίτου μέλους. 4.Εις τον κύριον του ακινήτου εις το οποίον στεγάζεται ο σταθμός, ως και τον κύριον ή τον εκμεταλλευόμενον τον σταθμόν χορηγείται, κατόπιν αιτήσεώς του, υπό της Υπηρεσίας η οποία ενήργησε την επίδοσιν της αποφάσεως σφραγίσεως ή εξέδωκε ταύτην, αντίγραφον του πρωτοκόλλου σφραγίσεως ή αποσφραγίσεως. Σελ. 262,514(δ) Τεύχος -Σελ.  21.Ε.θ.12 Σταθμοί Αυτοκινήτων 